Pont'n Abad -- Emañ chapel ar Galon-Sakr e gwerzh. Bet savet e 1882 gant an tiegezh Le Bleis, e servijas dreist-holl d'ober katekiz. E 1927 e voe perc'hennet gant an eskopti hag e 2003 e voe roet d'ar gomun evit un euro, war zivizoù'zo, merket er c'hevrat-gwerzh. Abaoe ne oa bet graet netra hag ez ae ar savadur da fall. Ret e vefe ober evit 247.000 € a labourioù da saveteiñ ar  chapel, hervez ar rakprizioù a zo bet goulennet gant an Ti-kêr. Re ger. Neuze emañ e gwerzh. Bez e c'hello ar chapel dont da vezañ ur sal-dikouez pezhioù arz, pe ul « loft »... met pas ur sinagogenn nag ur voskeenn, hervez kevrat-gwerzh an eskopti d'ar gomun.    http://kannadig.pagesperso-orange.fr/  .